Dnes večer hrám ja

Dnes večer hrám ja bol televízny dramatický cyklus z hranej tvorby ČST Bratislava (19881990), neskôr už STV (19901995), pôvodne vyrábaný Hlavnou redakciou zábavných programov. Uvádzaný obvykle s podtitulom Tri poviedky s ..., jednotlivé časti antológie dramatizovali tri krátke príbehy tak vyhradené vždy jednej hereckej osobnosti v neviazanej trojrole. 

S výnimkou jednej tematickej, vianočnej epizódy, natočenej na predlohy slovenských prozaikov,, menovite s Marošom Kramárom (1995), zvyšné pochádzali zásadne od autorov svetovej literatúry (opakovane napr. z dielne Čechova či Maupassanta). Predely medzi poviedkami vypĺňali reportáže zo zákulisia, rozhovory s umelcami alebo ich monológy, inokedy však na seba voľne naväzovali.

Na výrobe samotnej relácie sa majoritne podieľal Ľubomír Vajdička čoby režisér–scenárista, Jaroslav Zeman spoza hlavnej kamery, či takisto Katarína Ďurčanská ako vedúca výrobného štábu, respektíve produkcie. Pod jednou kapitolou sú režisérsky podpísaní Juraj Lihosit, Peter Opálený a Milan Lasica (ten pod inou tiež za scenár), kým Laco Kraus nasnímal pre zmenu úvodné diely. Dramaturgicky cyklus po celý čas zastrešovala Katarína Svetková, hudobne zas Miroslav Nemec. 

Z častých hereckých výskytov; najväčší počet postáv si v antológii zahral Ernest Šmálik, ktorý bol obsadený do ôsmich poviedok i epizód ako takých. Nasleduje Lasica s rovnakým počtom rolí vrátane jednej hlasovej, hoci týchto iba v rámci šiestich častí (v dodatočnej je kreditovaný už autorsky). Tretím najobsadzovanejším hercom bol Marián Labuda, ktorý sa predstavil celkom v siedmich príbehoch a v zastúpení piatich dielov.

Z hľadiska metráže; najkratšiu demonštrovalo vydanie v v titulnom obsadení s Jozefom Dóczym (1994), presnejšie v dĺžke 53 minút, tú najdlhšiu s Emilom Horváthom (1995) a presahujúcu až poldruha hodiny. Metráž celovečerného formátu vykazovala aj vyše 80-minútová epizóda s Evou Krížikovou (1990). Mnohé z poviedok cyklu však boli odvysielané i samostatne a niektoré diely reprízované v zredukovanej, dvojpoviedkovej verzii.

Zoznam jednotlivých dielov

Poznámky

Referencie

Externé odkazy 
 
 
 

Slovenské televízne seriály
Televízne seriály Slovenskej televízie
Televízne seriály z roku 1988